
A Deus non se lle morren os fillos: 
para el todos están vivos.

1. VER: Hai persoas que se nos van.

	
	-Tanto os maiores como os pequenos sufrimos ás veces a morte de alguén que queremos, desde unha mascota a un avoíño que se nos vai. E facémonos preguntas. Contamos as nosas experiencias e recordamos a Aylan.



       Como nos sentimos? Que facemos? Acábase todo ao morrer? Que pasa coas persoas que falecen?
 A onde van? 

2. XULGAR: A Deus non se lle morren os fillos.

- Na 1ª lectura cóntase un caso real de 7 irmáns (o 7 é a perfección para os xudeus) que son martirizados e morren pola súa fe, eles están seguros de que “o Rei do universo os resucitará para unha vida eterna”.

-No evanxeo, os saduceos, que non cren na resurrección, queren poñer en Xesús cunha pregunta sobre un caso non real: “Se mórrese unha señora que tivo sete maridos” de quen será a esposa cando resucite?” El contéstalles que no ceo non importa tanto o material, “que os mortos resucitan” e que seremos “como anxos”, cheos do amor de Deus. “Deus é un Deus de vivos”.

QUE NOS QUERE DICIR XESÚS

1. COA MORTE NON SE ACABA TODO:
* Moitos cren que a morte é o punto final, ou que volvemos nacer nunha persoa. Pero Xesús dando a súa vida gañounos unha vida nova e díxonos: “Eu son a resurrección e a vida” (Xn. 11,25). Ao morrer ímonos con Deus, seremos felices con el e cos nosos seres queridos, será como unha gran festa, un gran banquete. Pero non pensemos que o ceo é unha prolongación desta vida de aquí xa que o noso corpo, cos seus accidentes e enfermidades, queda aquí, pero a nosa alma vaise xunto a Deus. 

2. XESÚS DEIXOUNOS MEDICINAS PARA A INMORTALIDADE:
* Xesús ensinounos que temos que facer para ter unha alma forte e deixounos unhas medicinas, unhas vacinas (cales credes que son?) contra a morte: -amando a Deus e tendo unha fe grande, -amando a todos, -comulgando o pan da inmortalidade cada domingo, -servindo a todos… Por iso podemos dicir que a Deus non se lle morren os fillos, crécenlles as ás para resucitar á nova vida. 

3. No DÍA DA IGREXA DIOCESANA SENTÍMONOS FAMILIA: 
* Somos unha chea de xente, nenos, mocidade e adultos que pertencemos á igrexa diocesana co bispo á fronte. Todos creemos en Xesús, na familia que formamos os cristiáns, na vida eterna. Rezamos polo bispo, tratamos de coñecer que se fai en catequese, en liturxia e en Cáritas e colaboramos.


Que che está pedindo Xesús?.

A PALABRA


2º MACABEOS 7,1-2.9-14: O rei do universo resucitaranos para unha vida eterna.
	
	Naqueles días, sucedeu que arrestaron a sete irmáns coa súa nai. O rei fíxoos azoutar con látegos e nervios para forzalos a comer carne de porco, prohibida pola lei. Un deles falou en nome dos demais: «Que pretendes sacar de nós? Estamos dispostos a morrer antes que quebrantar a lei dos nosos pais».    
 O segundo, estando a piques de morrer, dixo: «Ti, malvado, arríncasnos a vida presente; pero, cando morramos pola súa lei, o Rei do universo resucitaranos para unha vida eterna». Despois burláronse do terceiro. Cando lle pediron que sacase a lingua, fíxoo enseguida e presentou as mans con gran valor. E falou dignamente: «Do Ceo recibinas e polas súas leis as desprezo; espero recobralas do mesmo Deus». O rei e o seu corte asombráronse do valor con que o mozo desprezaba os tormentos. 
Cando morreu este, torturaron de modo semellante o cuarto. E, cando estaba a piques de morrer, dixo: «Vale a pena morrer a mans dos homes, cando se ten a esperanza de que Deus mesmo nos resucitará. Ti, en cambio, non resucitarás para a vida».

 Palabra do Señor.




Sal 16: R/.   Ao espertar saciareime da túa presenza, Señor.


2ª Tesalonicenses 2, 16-3, 5: Que o Señor os dea forza para toda clase de palabras e obras boas.

LUCAS 20, 27-38: O Fillo do home veu buscarei a salvar o que estaba perdido.

	
Narrador: Naquel tempo, achegáronse algúns saduceos, os que din que non hai resurrección, e preguntáronlle a Xesús: 

Saduceos: «Mestre, Moisés deixounos escrito: “Se a un se morrese  seu irmán, deixando muller pero sen fillos, que tome a muller como esposa e dea descendencia ao seu irmán. Pois ben, había sete irmáns; o primeiro casou e morreu sen fillos. O segundo e o terceiro casaron con ela, e así os sete, e morreron todos sen deixar fillos. Para rematar, tamén morreu a muller. Cando chegue a resurrección, de cal deles será a muller? Porque os sete a tiveron como muller». 

Narrador: Xesús díxolles:

Xesús: «Neste mundo os homes casan e as mulleres toman esposo, pero os que sexan xulgados dignos de tomar parte no mundo futuro e na resurrección de entre os mortos non casarán nin elas serán dadas en matrimonio. 
    Pois xa non poden morrer, xa que son como anxos; e son fillos de Deus, porque son fillos da resurrección. E que os mortos resucitan, indicouno o mesmo Moisés no episodio da silveira, cando chama ao Señor: 
   “Deus de Abrahán, Deus de Isaac, Deus de Xacob”.
     Non é Deus de mortos, senón de vivos: porque para el todos están vivos».

                  Palabra do Señor. 

(Narrador-Saduceos-Xesús).




